***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**9 нчы сыйныф**

**Үткәрү вакыты – 180 минут**

**Максималь балл – 62**

**I. Тестлардан дөрес җавапны билгеләгез.**

1. Җөмләдәге тартык авазларның саны дөрес күрсәтелгән рәтне билгеләгез. **(2 балл)**

*Бер югалган вакыт яңадан кайтмас.* (Мәкаль)

а) 9;

ә) 11;

б) 16;

**в) 19.**

2. Җөмләдәге басымы соңгы иҗеккә төшмәгән сүзләрнең барысы да күрсәтелгән рәтне билгеләгез. **(2 балл)**

*Ашар өчен яшәмә, яшәр өчен аша.* (Мәкаль)

а) *ашар, яшәр*;

ә) *өчен*;

б) *яшәмә*;

**в) *яшәмә, аша*.**

3. Фразеологик әйтелмәнең төшеп калган сүзен билгеләгез. **(2 балл)**

***Авызында ... уйнату***

**а) *кош*;**

ә) *сүз;*

б) *тел*;

в) *шар*.

4. Һөнәрчелек сүзләре дөрес күрсәтелгән рәтне билгеләгез. **(2 балл)**

а) *мәктәп, укытучы, такта*;

**ә) *мелирование, карэ, слайсинг;***

б) *куцат, айбагар, җегет*;

в) *ноутбук, телефон, планшет*.

5. Тезмә сүз дөрес күрсәтелгән рәтне билгеләгез. **(2 балл)**

а) савыт(саба);

ә) тур(поход);

б) алты(почмак);

**в) нокталы(өтер).**

6. Җөмләдәге санның төркемчәсе дөрес күрсәтелгән рәтне билгеләгез. **(2 балл)**

*Шәһәрдә биш-алты катлы йортлар төзиләр.* (Ләбибә Ихсанова)

а) микъдар;

**ә) чама;**

б) җыю;

в) бүлем.

7. Җөмләдәге фигыльләрнең төркемчәсе дөрес күрсәтелгән рәтне билгеләгез. **(2 балл)**

*Көн эшләргә, төн йокларга.* (Мәкаль)

а) хәл фигыль;

**ә) инфинитив;**

б) шарт фигыль;

в) исем фигыль.

8. Калын хәрефләр белән бирелгән сүзнең нинди җөмлә кисәгенә караганлыгы дөрес күрсәтелгән рәтне билгеләгез.**(2 балл)**

*Кулыңнан килмәгән* ***эшкә*** *тотынма.* (Мәкаль)

а) аергыч;

ә) туры тәмамлык;

**б) кыек тәмамлык;**

в) урын хәле.

9. Җөмләнең төре дөрес күрсәтелгән рәтне билгеләгез. **(2 балл)**

*Калган эшкә кар ява.* (Мәкаль)

а) ким җөмлә;

**ә) ике составлы җөмлә;**

б) бер составлы фигыль җөмлә;

в) кушма җөмлә.

10. Тезмә кушма җөмлә дөрес күрсәтелгән рәтне билгеләгез. **(2 балл)**

**а) *Акыл алтынны таба, алтын акылны табалмый.* (Мәкаль)**

ә) *Галим булсаң, галәм синеке.* (Мәкаль)

б) *Укымаган күзлене укыган сукыр җиңгән.* (Мәкаль)

в) *Корал кемнеке, заман шуныкы.* (Мәкаль)

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. (***сүзләрне дөрес урнаштырган өчен 3 балл, табышмакның җавабы өчен 1 балл = 4 балл***)

*Ул җәй дә, кыш та*

*Энәле күлмәк кия.*

*Әмма аны әнисе*

*“Йомшагым” диеп сөя.* (***керпе***)

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Авазлар сөйләм* ***органнары*** *ярдәмендә ясала. [һ] һәм [х] – парсыз* ***саңгырау*** *тартыклар. Кулланылыштан төшеп калган сүзләрне* ***искергән*** *сүзләр дип атыйлар. Бәйләгеч кушымчалар сүз* ***ахырында*** *килә. Татар телендә синоним һәм* ***антоним*** *сыйфатлар була. Саннар* ***исемнәргә*** *һәм фигыльләргә ияреп килә. Мин, без – сөйләүчеләр; син, сез –* ***тыңлаучылар****. Белән бәйлеге исемнең* ***баш*** *килештә килүен таләп итә.* ***Туры*** *сүз тәртибендә аергыч аерылмыш алдыннан урнаша. Баш кисәкләрдән иясе генә булган җөмлә бер составлы* ***исем*** *җөмлә дип атала.*

**IV. Гамәли-иҗади бирем.**

1. Текстны татар теленә тәрҗемә итегез. **(16 балл)**

*Бервакыт мин соң гына, әниемне ата-аналар җыелышыннан каршы алырга дип, мәктәпкә килдем.*

*Мәктәпнең ишекләре ачык иде. Мин баскыч буйлап икенче катка мендем. Коридорда караңгы һәм тынлык иде. Барысы да таралдылар микәнни? Мин ишек янына килеп туктадым да тыңлый башладым (бүлмәгә колак салдым)... Кинәт сөйләшкән тавышлар ишетелде. Безнең сыйныфта “яши торган” парталар, урындыклар һәм такта үзара аралашалар иде. Дөресен генә әйткәндә, мин элек аларга бөтенләй игътибар иткәнем булмады.*

2. Ничек уйлыйсыз: әлеге укучы нинди сөйләшүне ишетте икән? Шул хактагы фикерләрегезне 12-15 җөмләдән торган хикәя итеп языгыз. **(12 балл)**